**Veniţi copii ai lui Isus...**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Veniţi cu toţi să-L Lăudăm pe Isus, Salvator,

Cu bucurie să-I cântăm, căci e Mântuitor!

Iubirea care arde-n noi, mereu să fie-aprinsă...

Chiar dacă lupta e în toi, cu inima deschisă,

Cu toţii să Îl Lăudăm, căci ne-a spălat vestmântul,

Cu dragoste să ne-nchinăm c-a aşezat Cuvântul,

În inimi care L-au chemat cu dor şi bucurie...

Şi-a pus în ele rod bogat şi Sfânta Apa Vie!

Nu mai e mult şi va veni, Isus pe nor de Slavă

Cu Sfinţii îngeri, mii şi mii să-Și ia Mireasa-I dragă!

Nu mai e mult... Te v-a-ntreba: "Copile, eşti tu gata,

Când trâmbiţa va răsuna, să zbori... să-ţi iei răsplata?

Căci paşii Mei se-aud mai clar, iar lumea se frământă,

Ţi-am dat Viaţa Mea în dar să poţi intra la Nuntă!

Şi să Îi cânţi lui Dumnezeu, Cantarea Izbăvirii...

Copile... azi, prin glasul tău, ridic toţi trandafirii!"

Hai vino şi priveşte-n sus... E ceru-n Sărbătoare!

Şi mii de îngeri lui Isus, Îi cântă Slava-I Mare!

O! Vino! Cântă-I şi tu azi, Hristos, mereu te-aşteaptă...

Nu mai privi l-al tău necaz, la valuri ce te poartă,

Prin întristări şi slăbiciuni... Prin clipe grele-amare...

Căci Dumnezeu face minuni şi azi în adunare!

Şi slăbiciuni şi-al tău necaz... Şi lacrimile, toate,

Ce îţi curgeau mereu pe-obraz... Le-a strâns ca nestemate!

El le-a purtat pe Crucea Lui, ca azi să ai putere,

Din inimă, doar Domnului, să-I cânţi în clipe grele!

Nu mai privi la greşul tău... Nu aţipi pe Cale!

Tu cântă-I iar lui Dumnezeu căci Slava Lui e Mare!

Veniţi copii ai lui Isus! Spre ceruri azi, privirea,

S-o ridicaţi cu dor în Sus, căci Vine Izbăvirea!

Veniţi cu harfe mii şi mii... Cu bucurie-n glas...

Isus pe nori va reveni! Puţin a mai rămas!

13.09.2014